# **Cena Dušana Jurkoviča za rok 2019**

## ORGANIZAČNÉ POKYNY

FORMULÁR NÁVRH (na predchádzajúcej strane) JE SÚČASŤOU DOKUMENTÁCIE NAVRHNUTÉHO DIELA..

Návrhy sa podávajú **do 1. 7. 2019.**

Panel, dokumentáciu diela a podklady do katalógu odovzdajte **do 9. 9. 2019** na adrese: Spolok architektov Slovenska, Panská 15, 811 01 Bratislava 1

**Účastnícky poplatok** **50,- Eur** uhraďte **do 9. 9. 2019** osobne pri odovzdávaní panelov alebo prevodným príkazom na číslo účtu: 2662000033/1100, IBAN: SK91 1100 0000 0026 6200 0033, variabilný symbol: **09092019**, konštantný symbol: 0308, správa pre prijímateľa: meno autora/názov ateliéru.

**Informácie:** Kancelária SAS, tel.: 02/ 5443 10 78, mobil: 0911 725 713, e-mail: k\_sas@sasarch.sk

#### PANEL A DOKUMENTÁCIA

**Panel:**

* farebné fotografie realizovaného diela
* hlavné charakteristické výkresy v zmenšenom ale dobre čitateľnom vyhotovení
* dvojjazyčná popiska (slovensky a anglicky) umiestnená v pravom dolnom rohu panelu, na ktorej je uvedený názov diela, mená autorov, miesto realizácie, termín dokončenia, investor a hlavný dodávateľ

**Adjustácia:**

* výstavný panel s identifikačnými údajmi adjustovaný na výlučne odľahčenom paneli (KAPA doska) o rozmeroch 100x70 cm (výška x šírka), orientovaný na výšku (NIE v ráme so sklom!)

**Dokumentácia (portfólio):**

* sprievodná správa (stručná charakteristika diela s identifikačnými údajmi, mená autorov)
* fotografie diela
* základná výkresová dokumentácia

#### PODKLADY PRE SPRACOVANIE KATALÓGU

Textové a obrazové prílohy podľa doleuvedených pokynov doručiť na digitálnych nosičoch: CD/DVD spolu so súťažným panelom do **9. 9. 2019** do Kancelárie SAS, formát: TIF, JPG; rozmery: max. A4, max. 50 MB; režim: CMYK.

Priložiť informatívny výtlačok, stačí čiernobiely.

**Textové príspevky:**

* základné identifikačné údaje (mená autorov, názov diela, miesto - adresa diela, rok vzniku projektu a rok realizácie diela, investor, hlavný dodávateľ)
* krátky autorský komentár k dielu (max. ½ normovanej strany, 900 znakov vrátane medzier, formát Word – textový dokument s koncovkou DOC)
* popisky k obrazovej dokumentácii a meno autora fotografií

**Obrazové prílohy:**

* charakteristické pohľady na realizáciu (celok, časť, detail), spolu max. 3 ks (do formátu A4)
* pôdorys, rez, pohľad – upravené pre potreby publikovania v katalógu (bez kót, vo formáte PDF-každý obrázok jednotlivo), spolu max. 3 ks, formát A4.

V katalógu bude prezentovaný každý návrh, ktorý zodpovedá platnému štatútu Ceny Dušana Jurkoviča

a vyššie uvedeným pokynom.

**Konzultácie:** Redakcia PROJEKT tel.: 02/5443 12 68, e-mail: redakcia\_projekt@sasarch.sk